**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind desemnarea reprezentantului Județului Satu Mare în Consiliul de Administrație al**

**Asociației de Dezvoltare Intercomunitară ,,Transilvania de Nord”**

Județul Satu Mare face parte din Regiunea de Dezvoltare de Nord-Vest, Transilvania de Nord, care este una din cele 8 regiuni de dezvoltare din Romania și include șase județe: Bihor, Bistrița-Năsăud, Cluj, Maramureș, Sălaj. Reprezentanții județelor din Regiunea Nord Vest au fost activ implicați în stabilirea viziunii comune a regiunii, înțelegând să valorifice împreună, respectând principiile dezvoltării durabile, resursele naturale, materiale, umane, tradițiile istorice și interculturale în scopul unei dezvoltări susținute, constante care fac din Transilvania de Nord „una dintre cele mai dinamice regiuni europene”. Obiectivele strategiei de dezvoltare a regiunii de Nord Vest și scopul acesteia este corelarea într-un cadru regional a proiectelor finanțate/finanțabile din fonduri publice, prin accesarea programelor de finanțare europene.

Scopul Asociației de Dezvoltare Intercomunitară Transilvania de Nord este pregătirea și promovarea proiectelor în vederea susținerii unei dezvoltări regionale comune pentru cele șase județe asociate, în domeniile serviciilor sociale, transport, mediu, turism, mediul de afaceri și de a obține finanțări interne și externe necesare derulării acestora, respectiv de a realiza în comun proiecte de dezvoltare de interes zonal sau regional, ori a furnizării în comun a unor servicii publice.

Obiectivele asociației sunt pe lângă realizarea și implementarea proiectelor în domeniile specificate, îmbunătățirea sistemului integrat pentru situații de urgență prin achiziționarea în comun a echipamentelor pentru intervenții în situații de urgență, sprijinirea dezvoltării durabile a orașelor, îmbunătățirea infrastructurii de transport regional și local, sprijinirea cercetării, inovării tehnologice, dezvoltarea turismului integrat, etc., respectiv absorbția fondurilor structurale și de coeziune precum și a altor fonduri destinate dezvoltării durabile regionale.

Conform art. 22 alin. (1) din Statutul Asociației de Dezvoltare Intercomunitară ,,Transilvania de Nord”, *“Consiliul de administrație este compus din reprezentanți ai județelor componente, desemnați de consiliul județean, la propunerea președintelui consiliului județean, precum și la propunerea consilierilor județeni, după caz”.* Mandatul Consiliului de administrație, al Directorului executiv și al Cenzorului este de 4 ani, aceștia putând fi realeși de către Adunarea Generală, așa cum este prevăzut la art. 11 alin. (1) din Actul constitutiv al Asociației.

Ținând cont de Adresa nr. 62/18.11.2024 a Asociației de Dezvoltare Intercomunitară ,,Transilvania de Nord”, înregistrată la Consiliul Județean Satu Mare cu nr. 27033/04.12.2024, prin care se solicită desemnarea reprezentantului Județului Satu Mare în Consiliul de administrație al Asociației de Dezvoltare Intercomunitară Transilvania de Nord,

Având în vedere cele de mai sus,

În temeiul prevederilor art.182 alin. (4) coroborate cu cele ale art. 136 alin. (8) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind desemnarea reprezentantului Județului Satu Mare în Consiliul de Administrație al Asociației de Dezvoltare Intercomunitară ,,Transilvania de Nord”.**

**Director executiv, Șef serviciu monitorizare,**

**Ștern Felicia Cristina Roman Luminița Liliana**

**Vizat juridic,**

**Roatiș Alina-Ligia**

Red.Tehn. R.A.L.., Ex. 5