**JUDEŢUL SATU MARE**

**CONSILIUL JUDEŢEAN SATU MARE**

**PREŞEDINTE**

**Nr. \_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind desemnarea reprezentantului Județului Satu Mare în Consiliul de Administrație al Asociației de Dezvoltare Intercomunitară ,,Transilvania de Nord”**

Județul Satu Mare face parte din Regiunea de Dezvoltare de Nord-Vest, Transilvania de Nord, care este una din cele 8 regiuni de dezvoltare din Romania și include șase județe: Bihor, Bistrița-Năsăud, Cluj, Maramureș, Sălaj. Reprezentanții județelor din Regiunea Nord Vest au fost activ implicați în stabilirea viziunii comune a regiunii, înțelegând să valorifice împreună, respectând principiile dezvoltării durabile, resursele naturale, materiale, umane, tradițiile istorice și interculturale în scopul unei dezvoltări susținute, constante care fac din Transilvania de Nord „una dintre cele mai dinamice regiuni europene”.

Asociația de Dezvoltare Intercomunitară ,,Transilvania de Nord” are ca scop pregătirea și promovarea la toate nivelurile, de proiecte pentru dezvoltarea regională de interes comun pentru cele șase județe asociate, luând în considerare obiectivele strategiei de dezvoltare a regiunii de Nord Vest și scopul corelării într-un cadru regional a proiectelor finanțate/finanțabile din fonduri publice, prin Programele de finanțare la care este parte România.

Conform art. 22 alin. (1) din Statutul Asociației de Dezvoltare Intercomunitară ,,Transilvania de Nord”, *“Consiliul de administrație este compus din reprezentanți ai județelor componente, desemnați de consiliul județean, la propunerea președintelui consiliului județean, precum și la propunerea consilierilor județeni, după caz”.* Mandatul Consiliului de administrație, al Directorului executiv și al Cenzorului este de 4 ani, aceștia putând fi realeși de către Adunarea Generală, așa cum este prevăzut la art. 11 alin. (1) din Actul constitutiv al Asociației.

Ținând cont de Adresa nr. 62/18.11.2024 a Asociației de Dezvoltare Intercomunitară ,,Transilvania de Nord”, înregistrată la Consiliul Județean Satu Mare cu nr. 27033/04.12.2024, prin care se solicită desemnarea reprezentantului Județului Satu Mare în Consiliul de administrație al Asociației de Dezvoltare Intercomunitară Transilvania de Nord,

În temeiul prevederilor art. 182 alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**INIŢIEZ:**

**proiectul de hotărâre privind desemnarea reprezentantului Județului Satu Mare**

**în Consiliul de Administrație al Asociației de Dezvoltare Intercomunitară ,,Transilvania de Nord”**

**INIŢIATOR:**

**PREŞEDINTE,**

**Pataki Csaba**

Red.Tehn. R.A.L., Ex. 5